PIB Headquarters
কোভিড-১৯ সংক্রান্ত পিআইবি’র প্রাত্যহিক সংবাদ
নয়াদিল্লি, ০৪ সেপ্টেম্বর, ২০২০
ভারতে কোভিড-১৯ পরীক্ষা নতুন সাফল্য লাভ এসেছে , একটানা ২ দিন ১১.৭০ লক্ষেরও বেশি নমুনা পরীক্ষা করা হয়েছে
ভারতে কোভিড-১৯ পরীক্ষা নতুন সাফল্য লাভ এসেছে। পরপর ২ দিন দেশে করোনা পরীক্ষায় নতুন মাইলফলক তৈরি হয়েছে । এই ২দিনে দেশে ১১.৭০ লক্ষেরও বেশি কোভিড-১৯ পরীক্ষা করা হয়েছে। গত ২৪ ঘন্টায় ১১ লক্ষ ৬৯ হাজার ৭৬৫টি নমুনা পরীক্ষা করা হয়েছে। অন্যান্য দেশের তুলনায় ভারতে দৈনিক কোভিড-১৯এর পরীক্ষার সংখ্যা ক্রমশই বাড়ছে। দৈনিক পরীক্ষার সংখ্যা বৃদ্ধি পাওয়ার ফলে কোভিড-১৯ রোগীদের শনাক্তকরণ এবং যথাযথ চিকিৎসার ব্যবস্থা করা সম্ভব হচ্ছে। এরফলে কোভিড-১৯ থেকে সুস্থতার হার ক্রমশই বাড়ছে। কেন্দ্রীয় সরকার সমস্ত রাজ্য ও কেন্দ্রশাসিত অঞ্চলগুলির সঙ্গে সমন্বয় বজায় রেখে কোভিড-১৯ পরীক্ষা, অনুসন্ধান এবং চিকিৎসার কাজ চালিয়ে যাচ্ছে। ভারতে দৈনিক পরীক্ষার সংখ্যা বৃদ্ধি পাওয়ায় রোগীদের শনাক্তকরণ, দ্রুত নিভৃতবাস এবং সময়মতো হাসপাতালে ভর্তি করা সম্ভবপর হচ্ছে। এর পাশাপাশি গৃহ নিভৃতবাস এবং হাসপাতালে উন্নতমানের চিকিৎসা পরিষেবা মেলার ফলে করোনায় মৃত্যুর হারও কমেছে। অন্যান্য দেশের তুলনায় ভারতে মৃত্যুর হার যথেষ্টই কম। বর্তমানে দেশে করোনায় মৃত্যু হয়েছে ১.৭৪ শতাংশ মানুষের। পরীক্ষাগারের সংখ্যাও ভারতে যথেষ্ট পরিমানে বৃদ্ধি পেয়েছে। আজ অবধি ১ হাজার ২৫টি সরকারি এবং ৬০৬টি বেসরকারী পরীক্ষাগারে করোনা পরীক্ষার কাজ চলছে। এরমধ্যে রিয়াল টাইম আরটিপিসিআর ভিত্তিক পরীক্ষাগারের সংখ্যা হল ৮২৭টি। ট্রুনাট ভিত্তিক পরীক্ষাগারের সংখ্যা ৬৮৩টি এবং সিবিন্যাট পরীক্ষাগারের সংখ্যা ১২১টি।
বিস্তারিত বিবরণের জন্য https://pib.gov.in/PressReleasePage.aspx?PRID=1651215 – এই লিঙ্কে ক্লিক করুন
অধিক সংখ্যক রোগী সুস্থ হয়ে ওঠার সঙ্গে সঙ্গে ভারতে মোট করোনা থেকে আরোগ্য লাভ করেছেন ৩০ লক্ষেরও বেশি মানুষ
কেন্দ্রের টেস্ট, ট্র্যাক, ট্রিট কৌশল অবলম্বন করার ফলে দেশে কোভিড সংক্রমিতদের মৃত্যুর হার ক্রমশ কমছে। সংক্রমিতরা বেশি সংখ্যায় আরোগ্য লাভ করছেন, যার অন্যতম কারণ তাদের জন্য যথাযথ চিকিৎসার ব্যবস্থা করা হচ্ছে। দেশে সংক্রমিতদের মৃত্যুর হার আন্তর্জাতিক হিসেবে কম। বর্তমানে এই হার ১.৭৪ শতাংশ। চিকিৎসাধীন সংক্রমিতদের মধ্যে ০.৫ শতাংশেরও কম ভেন্টিলেটরে রয়েছেন। মোট চিকিৎসাধীন সংক্রমিতদের ২ শতাংশ আইসিইউ-তে আছেন। ৩.৫ শতাংশের কম চিকিৎসাধীন ব্যক্তিকে কৃত্রিম ভাবে অক্সিজেন দেওয়া হচ্ছে। আজকের হিসেবে দেশে ৩০ লক্ষ ৩৭ হাজার ১৫১ জন সুস্থ হয়ে উঠেছেন। এদের মধ্যে গত ২৪ ঘন্টায় আরোগ্য লাভ করেছেন ৬৬ হাজার ৬৫৯ জন। পর পর ৮ দিন ধরে দৈনিক ৭ হাজারের বেশি সংক্রমিত কোভিড মুক্ত হচ্ছেন। সুস্থতার হার ৭৭.১৫ শতাংশ। সংক্রমিতরা বেশি সংখ্যায় সুস্হ হয়ে ওঠার ফলে চিকিৎসাধীন সংক্রমিতদের থেকে ২২ লক্ষের বেশি মানুষ সুস্থ হয়ে উঠেছেন। বর্তমানে ৮ লক্ষ ৩১ হাজার ১২৪ জন চিকিৎসাধীন রয়েছেন- মোট সংক্রমিতের মধ্যে ২১.১১ শতাংশ চিকিৎসাধীন।ক্লিক করুন।
বিস্তারিত বিবরণের জন্য https://pib.gov.in/PressReleasePage.aspx?PRID=1651265 – এই লিঙ্কে ক্লিক করুন
প্রধানমন্ত্রী আইপিএস প্রবেশনারদের সঙ্গে মতবিনিময় করেছেন; ‘আপনাদের খাকি পোশাকের ওপর শ্রদ্ধা কখনই হারাবেন না’ : প্রধানমন্ত্রী
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে সর্দার বল্লভভাই প্যাটেল রাষ্ট্রীয় পুলিশ অ্যাকাডেমি -তে আয়োজিত দীক্ষান্ত প্যারেড কর্মসূচিতে অংশগ্রহণকারী আইপিএস প্রবেশনারদের সঙ্গে মতবিনিময় করেছেন। শ্রী মোদী বলেছেন, যাঁরা এই অ্যাকাডেমি থেকে উত্তীর্ণ হন, তিনি সেইসব তরুণ আইপিএস আধিকারিকদের সঙ্গে নিয়মিত মতবিনিময় করেন। কিন্তু এই বছর করোনা ভাইরাসের কারণে তিনি তাঁদের সঙ্গে সাক্ষাৎ করতে পারলেন না। ‘কিন্তু আমি নিশ্চিত যে আমার কার্যকালের সময়ে আমি নিশ্চিতভাবে কোনও একটি সময়ে আপনাদের সঙ্গে সাক্ষাৎ করবো’। প্রধানমন্ত্রী আইপিএস প্রবেশনারদের, সফলভাবে তাঁদের প্রশিক্ষণ শেষ করায় অভিনন্দন জানিয়েছেন। তিনি বলেছেন, প্রবেশনারদের নিজের উর্দি সম্পর্কে গর্ববোধ করাটা অত্যন্ত গুরুত্বপূর্ণ- তাঁরা যাতে ক্ষমতার আস্ফালন না করেন, সেই বিষয়ে তিনি সতর্ক করে দেন । ‘আপনাদের খাকি পোশাকের ওপর কখনও সম্মান হারাবেন না। পুলিশের ভালো কাজ, বিশেষ করে কোভিড-১৯এর সময়ের ভূমিকার জন্য জনমানসে খাকি পোশাকের মানবিক দিক সবসময় স্মরণে থাকবে।’
বিস্তারিত বিবরণের জন্য https://pib.gov.in/PressReleasePage.aspx?PRID=1651252 – এই লিঙ্কে ক্লিক করুন
ইউএস-আইএসপিএফ-এর ২০২০-র ভারত-মার্কিন শীর্ষ সম্মেলনে বিশেষ মূল ভাষণ দিয়েছেন প্রধানমন্ত্রী; বিদেশি বিনিয়োগের ক্ষেত্রে ভারত আকর্ষণীয় গন্তব্যে পরিণত হয়েছে : প্রধানমন্ত্রী
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে ভারত-মার্কিন ২০২০ শীর্ষ সম্মেলনে বিশেষ মূল ভাষণ দিয়েছেন। ভারত-মার্কিন কৌশলগত অংশীদারিত্ব ফোরাম  হল একটি অলাভজনক সংস্থা যারা ভারত ও মার্কিন যুক্তরাষ্ট্রের মধ্যে অংশীদারিত্ব নিয়ে কাজ করে। পাঁচদিনের এই সম্মেলনের এবারের মূল বিষয় ছিল 'ভারত-মার্কিন সম্পর্ক নতুন চ্যালেঞ্জের দিকে এগোচ্ছে’। সম্মেলন শুরু হয় ৩১শে আগস্ট। সম্মেলনে প্রধানমন্ত্রী বলেছেন, বিশ্ব জুড়ে এই মহামারী প্রত্যেকের জীবনে প্রভাব বিস্তার করেছে। এর মাধ্যমে আমাদের স্থিতাবস্থা, জনস্বাস্থ্য ব্যবস্থা ও আর্থিক ব্যবস্থার পরীক্ষা হচ্ছে। বর্তমান পরিস্থিতি মুক্ত চিন্তার দাবী করে। সেটি এমন এক চিন্তাধারা যা মানব-কেন্দ্রিক উন্নয়নের দিকে এগোবে, যখন প্রত্যেকের মধ্যে সহযোগিতার মনোভাব থাকবে বলে তিনি উল্লেখ করেন। প্রধানমন্ত্রী বলেন, দেশ বর্তমানে দক্ষতা বৃদ্ধির দিকে বিশেষ নজর দিচ্ছে। এর সঙ্গে রয়েছে দরিদ্রদের নিরাপত্তা দান ও আমাদের নাগরিকদের ভবিষ্যৎ নিশ্চিত করা। কোভিড-১৯ মহামারীর বিরুদ্ধে লড়াইয়ে বিভিন্ন পদক্ষেপ গ্রহণের বিষয় উল্লেখ করে শ্রী মোদী বলেছেন, আমাদের নাগরিকদের মধ্যে সচেতনতা বাড়ানো হচ্ছে। ১৩০ কোটি জনসংখ্যার দেশে সীমিত মানবসম্পদ থাকা সত্ত্বেও ভারতে সংক্রমিতদের মৃত্যুর হার প্রতি ১০ লক্ষ জনের হিসেবে বিশ্বে সবচাইতে কম।
ভারতীয় ব্যবসায়ী সম্প্রদায় বিশেষ করে, ক্ষুদ্র ব্যবসায়ীরা সক্রিয় হওয়ায় প্রধানমন্ত্রী সন্তোষ প্রকাশ করেছেন। প্রায় শূণ্য থেকে শুরু করে তাঁরা আজ দেশকে দ্বিতীয় বৃহত্তম পিপিই কিট প্রস্তুতকারক রাষ্ট্রে পরিণত করেছেন। শ্রী মোদী এই প্রসঙ্গে বিভিন্ন সংস্কারের কথা উল্লেখ করে জানিয়েছেন, ১৩০ কোটি ভারতবাসীর উচ্চাকাঙ্ক্ষা এই মহামারীর কারণে হ্রাস পায়নি। তিনি বলেছেন, সাম্প্রতিক সময়ে দেশে সুদূরপ্রসারী সংস্কার গ্রহণ করা হয়েছে যার ফলে, ব্যবসা-বাণিজ্যে সুবিধা হবে এবং লালফিতের ফাঁস থেকে মুক্তি পাওয়া যাবে। প্রধানমন্ত্রী বলেছেন, বিশ্বে সর্ববৃহৎ আবাসন কর্মসূচি ভারতে চলছে। এর সঙ্গে পুনর্নবীকরণযোগ্য জ্বালানির পরিকাঠামো বাড়ানো হচ্ছে। তিনি এই প্রসঙ্গে রেল, সড়ক ও বিমান যোগাযোগ ব্যবস্থার উন্নতির কথাও উল্লেখ করেছেন। শ্রী মোদী বলেছেন, একটি জাতীয় ডিজিটাল স্বাস্থ্য মিশন গড়ে তোলার জন্য ভারতে অনন্য একটি ডিজিটাল মডেল তৈরি করা হচ্ছে।
বিস্তারিত বিবরণের জন্য https://pib.gov.in/PressReleasePage.aspx?PRID=1651183 – এই লিঙ্কে ক্লিক করুন।
ইউএস – ইন্ডিয়া স্ট্র্যাটেজিক পার্টনারশিপ ফোরামের শীর্ষ সম্মেলনে প্রধানমন্ত্রীর বিশেষ সম্বোধন
বিস্তারিত বিবরণের জন্য https://pib.gov.in/PressReleasePage.aspx?PRID=1651144 – এই লিঙ্কে ক্লিক করুন।
শ্রী পীযূষ গোয়েল বলেছেন, দেশে আমদানি-রপ্তানি ক্ষেত্রে ইতিবাচক দিক দেখা যাচ্ছে; বাণিজ্য ঘাটতি ক্রমশই হ্রাস পাচ্ছে
কেন্দ্রীয় বাণিজ্য ও শিল্প মন্ত্রী শ্রী পীযূষ গোয়েল আজ দেশের এক্সপোর্ট প্রোমোশন কাউন্সিল বা রপ্তানি উন্নয়ন পর্ষদের আধিকারিকদের সঙ্গে বৈঠক করেছেন। বিশ্বে বাণিজ্যে ভারতের অবস্থান এবং রপ্তানিকারকরা যেসব সমস্যার সম্মুখীন হচ্ছেন, সেসব বিষয় নিয়ে বৈঠকে আলোচনা হয়। রপ্তানি উন্নয়ন পর্ষদ -এর সঙ্গে লকডাউন পরবর্তী সময়ে একাধিকবার শ্রী গোয়েল বৈঠকে বসেছেন। এ দিনের বৈঠকে কেন্দ্রীয় মন্ত্রী বলেন, দেশে আমদানি ও রপ্তানি ক্ষেত্রে ইতিবাচক দিক দেখা যাচ্ছে। মহামারীজনিত কারণে এ বছর এপ্রিলে মাসে রপ্তানি ক্ষেত্রে কিছুটা সমস্যা দেখা দিলেও তা ক্রমশই দূর হচ্ছে। এ প্রসঙ্গে কেন্দ্রীয় মন্ত্রী বলেন, এটি লক্ষ্যণীয় যে মূলধনী পণ্য আমদানি হ্রাস হয়নি। রপ্তানিকারকদের সরবরাহ-শৃঙ্খল এবং দেশে রপ্তানি ক্ষেত্রের সঙ্গে যুক্ত বিভিন্ন সংস্থার নিরলস প্রয়াসের ফলে বিশ্ব বাজারে ভারত বিশেষ জায়গা করে নিয়েছে বলে শ্রী গোয়েল জানান । তিনি বলেন, ভারত বিশ্বে বাণিজ্য ক্ষেত্রে এক নির্ভরযোগ্য দেশ হিসাবে উঠে এসেছে। বাণিজ্য ক্ষেত্রে উন্নয়নে পরিকল্পনা গ্রহণ ও পরিকাঠামো তৈরিতে সরকার আরও গুরুত্বপূর্ণ পদক্ষেপ গ্রহণ করছে বলেও মন্ত্রব্য করেন শ্রী গোয়েল। কেন্দ্রীয় মন্ত্রী বলেন, ২৪টি উৎপাদন ক্ষেত্রকে চিহ্নিত করা হয়েছে। এগুলি বিশ্বব্যাপী বাণিজ্য ক্ষেত্র ও মূল্য-শৃঙ্খলে গুরুত্বপূর্ণ ভূমিকা পালন করে থাকে। ভারত বিশ্ব বাণিজ্য ক্ষেত্রে অংশীদারিত্ব বৃদ্ধি করে এই উৎপাদন ক্ষেত্রগুলির সম্প্রসারণে এগিয়ে এসেছে।
বিস্তারিত বিবরণের জন্য https://pib.gov.in/PressReleasePage.aspx?PRID=1651202 – এই লিঙ্কে ক্লিক করুন।
দেশে চৌঠা সেপ্টেম্বরের হিসেব অনুসারে রেকর্ড পরিমান ১০৯৫.৩৮ লক্ষ হেক্টর জমিতে খরিফ শস্যের বীজ বোনা হয়েছে
২০২০র খরিফ মরশুমে রেকর্ড পরিমান অঞ্চল- ১০৯৫.৩৮ লক্ষ হেক্টর জমিতে বীজ বোনার কাজ হয়েছে। ধানের বীজ রোপনের কাজ এখনও চলছে, ডাল, দানাশস্য, মিলেট ও তৈলবীজের বপনের কাজ প্রায় শেষের দিকে। আজ পর্যন্ত কোভিড-১৯ মহামারীর কারণে এই বীজ বোনার ক্ষেত্রে কোন সমস্যা হয়নি।কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর জানিয়েছেন, বীজ, কীটনাশক, সার, কৃষি যন্ত্রপাতি এবং মূলধনের বিষয়ে কেন্দ্রীয় সরকার আগে থাকতে পরিকল্পনা করায় লকডাউনের এই সময়ে এতো বেশি জমিতে বীজ বোনার কাজ সম্পন্ন হয়েছে। তাঁর মন্ত্রক এবং রাজ্য সরকারগুলি কৃষি ক্ষেত্রে বিভিন্ন ফ্ল্যাগশিপ কর্মসূচি সফলভাবে রূপায়ণের উদ্যোগ নিয়েছে। শ্রী তোমর জানিয়েছেন, আসল কৃতিত্বের দাবিদার কৃষকরা। কারণ তাঁরা সঠিক সময়ে সঠিক কাজ করেছেন। তাঁরা নতুন নতুন প্রযুক্তির সুবিধা নিয়েছেন এবং সরকারি নানা প্রকল্পের লাভ পেয়েছেন।
বিস্তারিত বিবরণের জন্য https://pib.gov.in/PressReleasePage.aspx?PRID=1651248 – এই লিঙ্কে ক্লিক করুন।
পিআইবি’র আঞ্চলিক কার্যালয় থেকে প্রাপ্ত তথ্য
• হরিয়ানা : কোভিড-১৯ মহামারীর কারণে আনলক-৪ এর নির্দেশিকা অনুসারে হরিয়ানা সরকার ইতিমধ্যে রাজ্যে চলচ্চিত্র শুটিং-এর জন্য স্ট্যান্ডার্ড অপারেটিং প্রসিডিওর জারি করেছে। বলা হয়েছে, শুটিং – এ সর্বোচ্চ ৫০ জন উপস্থিত থাকতে পারবেন। কন্টেনমেন্ট জোনের বাইরে নিরাপদ অঞ্চলে শুটিং-এর জন্য অনুমোদন দেওয়া হয়েছে।
• পাঞ্জাব : রাজ্য সরকার সরকারি হাসপাতালে বিনামূল্যে এবং বেসরকারি হাসপাতালে মাত্র ২৫০ টাকা ব্যয়ে করোনা পরীক্ষার জন্য অনুমতি দিয়েছে। কোভিড পরীক্ষার পরিমাণ বাড়াতে এবং লোকবল বৃদ্ধিতে উদ্যোগ নেওয়া হয়েছে। অবিলম্বে র্যাপিড অ্যান্টিজেন টেস্ট চালু করার সিদ্ধান্ত নেওয়া হয়েছে।
• অরুণাচল প্রদেশ : ২১৪ জনের করোনা পজিটিভ ধরা পড়েছে। ১ জন মানুষের মৃত্যু হয়েছে। এ পর্যন্ত এই রাজ্যে মোট ৮ জনের মৃত্যু হয়েছে।
• আসাম : গতকাল পর্যন্ত এই রাজ্যে নতুন করে ১ হাজার ৯৭১ জন করোনা থেকে সুস্থ হয়ে উঠেছেন। নতুন করে করোনায় আক্রান্ত হয়েছেন ৩ হাজার ৫৪ জন।
• মণিপুর : এই রাজ্যে নতুন করে ১০২ জন করোনায় আক্রান্ত হয়েছেন এবং ৩ জনের মৃত্যু হয়েছে। এই রাজ্যে করোনা থেকে সুস্থতার হার ৭২ শতাংশ।
• মিজোরাম : গতকাল এই রাজ্যে নতুন করে ৬ জন কোভিড-১৯ এ আক্রান্ত হয়েছেন। এই নিয়ে ১ হাজার ৪৬ জন করোনায় আক্রান্ত হলেন। রাজ্য সরকার আসাম ও ত্রিপুরা রাজ্যের সীমান্তে র্যাপিড অ্যান্টিজেন টেস্ট বাধ্যতামূলক করেছে।
• নাগাল্যান্ড : আরটিপিসিআর পদ্ধতির মাধ্যমে মোট ৩৯ হাজার ৭৬৯ জনের নমুনা সংগ্রহ করা হয়েছে। ট্রুন্যাট যন্ত্রের সাহায্যে এ পর্যন্ত ২৩ হাজার ৬৩৮ জনের করোনা পরীক্ষা করা হয়েছে।
• কেরল : সরকারি চাকরিতে জুনিয়র চিকিৎসকদের বেতন সমস্যা না মেটালে আগামী ১০ই সেপ্টেম্বর থেকে চাকরি ছাড়ার হুমকি দিয়েছেন সেই রাজ্যের জুনিয়র চিকিৎসকরা। কোভিড-১৯ চিকিৎসায় প্রথম সারির চিকিৎসা কেন্দ্র ও অন্যান্য স্বাস্থ্য কেন্দ্রগুলিতে ৮৬৮ জন চিকিৎসক নিয়োগ করা হয়েছিল। তাঁরা সেই রাজ্যের মুখ্যমন্ত্রীর কাছে বেতন সমস্যা নিয়ে স্মারকলিপি জমা দিয়েছেন।যদিও মুখ্যমন্ত্রী ঘোষণা করেছেন যে, সরকার জুনিয়র চিকিৎসকদের বেতনে কোনও রকম কাটছাট করবেন না। গতকাল এই রাজ্যে নতুন করে ১ হাজার ৫৫৩ জন কোভিড-১৯ এ আক্রান্ত হয়েছেন।
• তামিলনাডু : পুদুচেরীতে ১ দিনে কোভিড-১৯ এ মৃত্যু হয়েছে ২০ জনের। নতুন করে ৫৯১ জন করোনায় সংক্রমিত হয়েছেন। মাদ্রাজ হাইকোর্ট ২১শে সেপ্টেম্বর থেকে দশম শ্রেণীর প্রাইভেট এক্সামে অংশ নেওয়া শারীরিক ও মানসিক প্রতিবন্ধী প্রার্থীদের এবং তাঁদের সহায়কদের কোভিড-১৯ পরীক্ষার জন্য রাজ্যে স্কুল শিক্ষা বিভাগকে নির্দেশ দিয়েছে।
• কর্ণাটক : এই রাজ্যে করোনায় মোট মৃত্যু হয়েছে ৬ হাজার ৫৪ জনের। এর মধ্যে বৃহস্পতিবার ১০৪ জনের মৃত্যু হয়েছে। যদিও এই পরিস্থিতির মধ্যে ব্যাঙ্গালোর মেট্রো রেল কর্পোরেশন আগামী ৭ই সেপ্টেম্বর থেকে মেট্রো রেল পরিষেবা চালু করার সিদ্ধান্ত নিয়েছে।
• অন্ধ্রপ্রদেশ : এই রাজ্যে যেসব হাসপাতালগুলিতে এখনও পর্যন্ত আরোগ্য সেতু প্রকল্প রূপায়ণ করা হয়নি, তাদের বিরুদ্ধে ব্যবস্থা নেওয়ার নির্দেশ দিয়েছেন রাজ্যের মুখ্যমন্ত্রী।
• তেলেঙ্গানা : গত ২৪ ঘন্টায় ২ হাজার ৪৭৮ জন নতুন করে করোনায় আক্রান্ত হয়েছেন। এর পাশাপাশি, সুস্থ হয়েছেন ২ হাজার ১১ জন। নতুন করে ১০ জনের মৃত্যু হয়েছে। সমস্ত বিধায়ক ও সাংবাদিকরা যাঁরা তেলেঙ্গানা বিধানসভার বাদল অধিবেশনে অংশ নেবেন তাঁদের কোভিড-১৯ নমুনা পরীক্ষা বাধ্যতামূলক করা হয়েছে।
• মহারাষ্ট্র : কংগ্রেস নেতা ও রাজ্যের পশুপালন ও উদ্যান উন্নয়ন মন্ত্রী করোনায় আক্রান্ত হয়েছেন। এই নিয়ে রাজ্যে মোট ৬ জন মন্ত্রী করোনায় আক্রান্ত হলেন। রাজ্যে নতুন করে ১৮ হাজার ১০৫ জন করোনায় আক্রান্ত হয়েছেন।
• গুজরাট : এই রাজ্যে নতুন করে ১ হাজার ৩২৫ জন কোভিড-১৯ এ আক্রান্ত হয়েছেন। এই নিয়ে রাজ্যে ১ লক্ষ ৩৭৫ জন করোনায় আক্রান্ত হয়েছেন।
• রাজস্থান : রাজ্য সরকার বেসরকারি হাসপাতালে কোভিড-১৯ চিকিৎসায় প্রত্যেক দিনের ব্যয় ৫ হাজার থেকে ৯ হাজার ৯০০ টাকার মধ্যে রাখার নির্দেশ দিয়েছে। চিকিৎসা খরচের মধ্যেই প্রতিটি পিপিই কিটের দাম ১ হাজার ২০০ টাকা ধার্য করা হয়েছে। এ পর্যন্ত ১৬ হাজার ৬৭ জন করোনায় আক্রান্ত হয়েছেন।
• মধ্যপ্রদেশ : বৃহস্পতিবার এই রাজ্যে ১ হাজার ৬৭২ জন নতুন করে করোনায় আক্রান্ত হয়েছেন। এই নিয়ে রাজ্যে মোট ৬৮ হাজার ৫৮৬ জন করোনায় আক্রান্ত হয়েছেন।
CG/BD/SB
(Visitor Counter : 213